Számlázás

# Prepaid számlázás

A prepaid fizetési konstrukció során az Előfizető előre feltölti az egyenlegét, majd a költségek ebből az egyenlegből kerülnek levonásra. Az egyenlegfeltöltést a VCC Live bankszámlájára történő utalással teheti meg a partner.

Az Előfizetőnek lehetősége van díjbekérőt letölteni a VCC Live Desk® alkalmazásból, amennyiben az utaláshoz szükség van rá. Ennek elérési módja az alábbi: VCC Live menü  Eszközök  Pénzügy  Díjbekérők fül.

Az egyenlegfeltöltés összegét az Előfizető határozza meg a tervezett forgalmat figyelembe véve (például: licensz díjak, telekommunikációs költségek, telefonszám díjak).

Az egyenlegfeltöltés során kérjük vegye figyelembe, hogy a havi licensz díj levonások minden hónap első napján történnek meg, míg a telekommunikációs költségek és a licensz számok emelésével járó költségek az adott napon kerülnek levonásra az egyenlegből.

Az utalás során az igényelt díjbekérő számát, vagy az Előfizető létrehozott account nevét minden esetben fel kell tüntetni.

Az Előfizetőnek lehetősége van az előző nap költéséről és az egyenlegéről értesítőt beállítania a VCC Live Desk® alkalmazásban. Ezt a VCC Live menü  Felhasználó kezelése  Felhasználók menüben, a supervisor/adminisztrátor felhasználót kiválasztva, a jobb oldali panelen az „Értesítések & hírlevelek” rész

„Egyenleg – Napi egyenlegértesítő” beállításával.

A Szolgáltató számláján jóváírt összegről előlegszámla kerül kiállításra az utalás beérkezésétől számított 1 munkanapon belül. Az előlegszámla csupán az egyenlegfeltöltést tartalmazza. Az elkészült számlák a VCC Live Desk felületén elérhetőek. Amennyiben az Előfizető jelezte, hogy postai úton kívánja megkapni a bizonylatot, úgy a számla a kiállítást követő 1-2 munkanapon belül postán kerül kiküldésre az Előfizetőnek.

Az Előfizető részére a Szolgáltató minden hónap második munkanapjával, legkésőbb minden hónap 10-ig végszámlát állít ki, az előző hónapról. A végszámla tartalmazza az előző lezárt hónap forgalmát, azaz a feltöltött egyenlegből mekkora összeg és mire került felhasználásra. A végszámlák a VCC Live Desk felületén elérhetőek, Előfizető jelzése esetén, azonban postai úton is továbbításra kerül a kiállítást követő 1-2 munkanapon belül.

Amennyiben a végszámla összege 0 HUF/EUR, azaz kevesebb volt az adott hónap forgalma, mint az

egyenlegfeltöltés összege, ebben az esetben a számla pénzügyi teljesítést nem igényel.

Amennyiben a végszámla összege nem 0 HUF/EUR az azt jelenti, hogy kevesebb volt a felhasználható egyenleg, mint a forgalom az adott hónapban. Ilyen esetben a végszámlán szereplő összeg pénzügyi teljesítést igényel, fizetendő státuszúvá válik.

Amennyiben az Előfizető nem fizeti be a végszámlán szereplő összeget, úgy az a következő egyenlegfeltöltés összegéből kerül levonásra. A gyakorlatban ez azt jelenti, hogy a következő egyenlegfeltöltés utalásánál a végszámla és az utalt összeg közötti különbségről lesz kiállítva az előlegszámla. Példa: a végszámla összege 10.000 Ft, amelyet az Előfizető nem fizet be külön, de utal 50.000 Ft-ot egyenlegfeltöltésként. Ebben az esetben 40.000 Ft-ról lesz kiállítva előlegszámla, a maradék 10.000 Ft pedig a még nyitott végszámla “kifizetése” lesz. Az Előfizető egyenlegére a teljes 50.000 Ft feltöltésre kerül.

Abban az esetben, ha több utalás szükséges a végszámla pénzügyi rendezéséhez, úgy a teljes jóváírásig nem kerül kiállításra előlegszámla.

Amennyiben Előfizető a számlán megjelölt fizetési határidőre nem egyenlíti ki a Szolgáltató által kiállított fizetendő összegű végszámlát, úgy Szolgáltató a fizetési határidő lejártát követő napon fizetési emlékeztetőt küld Előfizető részére. Amennyiben a fizetési emlékeztetőben megjelölt határidő napjával sem kerül kiegyenlítésre az adott számla, úgy Szolgáltató fizetési felszólítást küld az Előfizető részére.

Szolgáltató jogosult a fizetési emlékeztető és a fizetési felszólítás VCC Live ÁSZF 1. számú mellékletében meghatározott díját Ügyfél felé kiszámlázni. Szolgáltató adott számlához csak egy fizetési emlékeztető és fizetési felszólítás díj kiszámlázására jogosult.

# Korlátozás menete

Amennyiben Előfizető Egyenlege 0 HUF összeg vagy az alá csökken, automatikus korlátozás lép érvénybe a következők szerint:

|  |  |  |
| --- | --- | --- |
| **Korlátozás****szintjei** | **Nap** | **Korlátozás menete** |
| 0. szint | 0. nap | Nincs korlátozás, egyenlege a nap elején még pozitív. Megjelenik egyértesítés, hogy az egyenleg a következő napra lemerülhet. |
| 1. szint | 1. nap | Nincs korlátozás. Megjelenik egy értesítés, hogy az egyenleg lemerült. |
| 2. szint | 2-4. nap | Részleges korlátozás. Az Admin Felhasználók nem, de az Operátor Felhasználók be tudnak jelentkezni. |
| 3. szint | 5. naptól kezdődően | Teljes korlátozás. A Felhasználók nem tudnak bejelentkezni. |

A Szolgáltató jogosult Előfizetőnek kiszámlázni a szolgáltatás visszaállításának a VCC Live ÁSZF 1. számú mellékletben meghatározott visszakapcsolási díját.

Szolgáltató jogosult az Előfizetői Szerződést a teljes korlátozástól számított 8 (nyolc) naptári nap után 8 (nyolc) napos felmondási idővel felmondani, amennyiben Előfizető az érintett időszakban nem tölti fel Egyenlegét.

# Banki utalás tájékoztató

Az utalás minden esetben a VCC Live bankszámlájára történik, aminek fontos része a közlemény rovat kitöltése. Ha az ügyfél csupán egy accounttal rendelkezik, akkor a közleményben az alábbi lehetőségek egyikét kérjük feltüntetni:

* a VCC Live Desk alkalmazásból letöltött díjbekérő (proforma számla) száma
* az account neve
* utalt számlák száma

Ha az ügyfél több accounttal rendelkezik, akkor rendezheti feltöltéseit egyrészt accountonkét külön-külön utalásban, ebben az esetben az egy accountos utalás feltételeit kell követni. Ha egy utalásban rendezné több account feltöltését, akkor az alábbi lehetőségek egyike szerepeljen a közleményben:

* az összes utalt díjbekérők (proforma számlák) száma
* az accountok neve felsorolva, mellé a feltöltendő összeggel megjelölve
* utalt számlák számla

Az utalás során lényeges, hogy mind a számlaszámok, mind az account nevek pontosan legyenek megjelölve a közleményben. Amennyiben ügyfél egymást követő legalább három alkalommal az ÁSZF-ben meghatározott minimális feltöltési összegnél alacsonyabb értékben utal, úgy Szolgáltató jogosult Előfizető részére kiszámlázni a VCC Live ÁSZF 5.1.1. pont (5) bekezdésében meghatározott fizetési adminisztrációs díjat.

Ha az ügyfél nem jelöl meg sem számlaszámot, sem account nevet a közleményben, akkor ebben az esetben csak akkor bizonyul befogadhatónak az utalás, ha a fizetést megelőzően, vagy azt követően a finance@vcc.live email címre elküld egy táblázatot, amiben részletezve megjelölik a feltöltések, és az utalás részleteit

Ha a fenti lehetőségek közül egyik sem valósul meg, akkor csak az ügyfelek egyértelmű jelzését követően töltjük fel az utalt összeget; amíg ez nem érkezik meg az említett tábla formájában, az említett email címre, addig nem töltjük fel az összeget egyik accountra sem.